Zdediť starý dom znamená nielen radosť, ale aj starosť. Čakať vás bude rekonštrukcia, ktorá stojí nemalé peniaze. Na záver rekonštrukcie zistíte, že stropy v starom dome sú buď veľmi vysoké, alebo naopak nízke. Iste budete riešiť dilemu, aké svietidlá do týchto priestorov vybrať. My vám radi poradíme.
Priestory s nízkym stropom
Izby s nízkym stropom na jednej strane vyzerajú útulne, rýchlejšie ich vykúrite a na druhej opticky zmenšujú akokoľvek veľký priestor. V takýchto izbách musíte zabudnúť na obrovské lustre visiace zo stropu. Dobre by nevyzerali ani stropné svietidlá väčších rozmerov. Našťastie aj majitelia domov s nízkym stropom majú z čoho vyberať. Jednou z možností je bodové osvetlenie, ktoré môžete strategicky rozmiestniť všade tam, kde budete pracovať alebo napríklad čítať. Bodové osvetlenie vyzerá veľmi jemne a nenarúša vzhľad miestnosti. Podobnú službu vám spravia LED panely. LED panely môžete zapustiť nielen do stropu, ale tiež do podlahy. Pozor však na to, že vyžarujú intenzívne svetlo, a preto sa hodia skôr nad pracovný stôl do kuchyne alebo nad gauč v obývačke. Presvedčte sa na stránkach e-shopu led produkt, že aj panely dokážu vyzerať naozaj moderne. Nechcete sa za žiadnych okolností vzdať lustrov? Do miestností s nízkym stropom si kúpte také, ktorých dĺžka sa dá regulovať. Poslednou možnosťou svietenia v nízkych miestnostiach sú nástenné alebo stojace lampy. Nespĺňajú síce funkciu hlavného osvetlenia, ale ako doplnkové sú perfektnou dekoráciou.
Priestory s vysokým stropom
Aj vy milujete staré domy a ich vysoké stropy? Miestnosti s vysokým stropom sú tak trochu retro a majú nostalgický nádych. Menej nostalgické sú účty za kúrenie alebo chladenie veľkých miestností. S izbou s vysokým stropom sa môžete naozaj pohrať. Zabudnite však na malé lustre, ktoré by v takomto priestore zanikli. Buďte pompézni, kúpte si obrovské lustre plné krištáľu alebo tiež dizajnérske vychytávky s extravagantnými tvarmi. Dobre vás poslúžia lustre, ktoré budú zo stropu visieť až k pracovným plochám. Lustre s nastaviteľnou dĺžkou môžete umiestniť do rôznych častí izby a každý nastaviť do inej výšky. Niektorí ľudia riešia problém s vysokými stropmi tak, že do miestnosti nainštalujú drevené trámy a do nich zasadia napríklad bodové svetlá. Aj vo vysokých miestnostiach vyzerajú veľmi dobre stojace lampy. Ak sa vám bude miestnosť stále zdať veľmi prázdna, využite ako doplnkové svietenie LED pásy.